Gifu City (岐阜市; Gifu-shi) atawa Kota Gifu nyaéta ibu kota Propinsi Gifu di wewengkon Chubu Jepang Tengah.
Kota Gifu dirancang jadi kota utama ku pamaréntah Jepang, sedengkeun saméméhna mangrupa bagéan ti Distrik Atsumi.

Dumasar kana sajarah, lokasina aya di Jepang Tengah. Salila période Sengoku, Gifu minangka dayeuh kastil, mimitna dina panangtayungan Saitō Dōsan, tuluy dina panangtayungan Oda Nobunaga, sarta mindeng jadi tempat perang di usaha ngahijikeun Jepang. Salila période Edo, Gifu sarta sabudeureunna, Kanō-juku, jadi pusat istirahat sapanjang Nakasendō. Ahirna, ékonomi kota jadi didukung ku industri pakéan, tapi ayeuna kota nempo ka industri manufaktur pikeun ngawangun ékonomina.

Lolobana wewengkon di Gifu ngahariji, tapi lolobana éta aya ngaliwatan ngahiji jeung kota sabeulahna, saperti Kanō (dina 1940) sarta Yanaizu (dina 2006).
Balukarna, géografi Gifu pohara rupa-rupa, ti mimiti puseur dayeuh nu réa gedong jeung paimahan nepi ka kebon buah kesemek sarta sawah di sisi kota.

Sajarah 
Dua tempat arkéologi di Gifu nembongkeun yén wewengkon Gifu kiwari geus aya ti zaman pra-sajarah sabab Gifu aya di wewengkon subur Dataran Nobi. Di wewengkon Ryomonji jeung Kotozuka kapanggih kuburan gedé nu umurna periode Yayoi-ahir, nyaéta mangsa pare mimiti dipelak di Jepang. Mangsa perabadan di Jepang mimiti tumuwuh, paimahan mimiti diwangun jeung ngahuripkeun Désa Inokuchi, cikal bakal kota Gifu kiwari.

Industri 
Tekstil

Ti baheula Gifu salah sahiji pusat industri tekstil jeung dagang. Pusat balanja sapanjang jalan, Yanagase (柳ヶ瀬), ampir kana saratus toko pakéan, sapatu sarta aksesori séjénna boh produk lokal atawa impor.

Pabrik

Sabab deukeut ka propinsi Aichi, nu loba industri otomotif tur industri beurat saperti Toyota, loba industri nu ngadukungna diwangun di Gifu.

Gaya hirup 
Wewengkon pusat kota ilahar dianggap salaku komunitas paimahan nu deukeut ka Nagoya, ku sabab gampangna patali marga antara dua kota ieu jeung lobana apartemen nu diwangun. Teu jauh ti Stasion Gifu, di kalereunna aya Gifu City Tower 43, jangkungna 43 lantey geus dibuka dina usum semi 2007 mangrupa wangunan pangjangkungna di Préféktur Gifu. Tilu puluh lantey ka luhur mangrupa apartemen dua jeung tilu tempat sare, kaasup keur warga kota nu geus kolot. Lantai handapna dipaké keur kantor atawa toko nu nunjang kana ieu aktivitas saperti tempata parawatan kasehatan. Tambahanna, ruang umum disimpen di puncak gedung, nu ngamungkinkeun sakabéh penghuni keur nempo Kota Gifu 360-darajat.

Kompleks apartemen tambahan ogé diwangun di sakuliah kota keur ngalayanan penduduk kota séjén. Wangunan tambahan ieu bakal rengse dumasar kana pindahna Kantor Pusat Toyota ti Tokyo ka Nagoya. Pagawe kantor Toyota ieu bakal pindah ngadeukeuteun kantorna di sakuriling Nagoya, kaasup ka Gifu.

Pamaréntah Kota Gifu kampanye "Slow Life Gifu City", nu ngarancang masarakatna keur hirup lalalunan. Kampanye ieu jadi alternatif keur kahirupan nu gancang dina gaya hirup modérn. Sabagéan gedé ieu kampanye kaasup kana leuwih gumantung kana dahareun lokal, budaya jeung seni tradisional, sarta aktivitasna masarakat di komunitasna.

Musium-musium 
 Kato Eizo-Toichi Memorial Art muséum
 Gifu City Archives muséum
 Gifu City muséum of History
 Gifu City Science muséum
 muséum of Fine Art, Gifu
 Nawa Insect muséum

Atikan 
Atikan di Gifu, mimiti ti barudak leutik kénéh, aya 48 tempat panitipan budak jeung 43 taman kanak-kanan. Barudak bakal neruskeun ka 49 sakola dasar jeung 27 SMP. Sanggeus tamat SMP, bakal neruskeun ka 18 SMA.

Keur nu hayang neruskeun di kota Gifu, aya 5 lembaga atikan nu bisa dipilih nyaéta:
 Gifu City Women's College (岐阜市立女子短期大学 Gifu Shiritsu Joshi Tanki Daigaku)
Didirikeun taun 1946 sabage lembaga atikan tradisional, dibantuan ku pamarentah kota jadi public junior college.
 Gifu Pharmaceutical University (岐阜薬科大学 Gifu Yakka Daigaku)
Didirikeun taun 1932 sabage Gifu City Pharmaceutical College tur masih aya nepi ka kiwari sarta jadi universita umum.
 Gifu Shōtoku Gakuen University (岐阜聖徳学園大学 Gifu Shōtoku Gakuen Daigaku)
Universitas swasta aya di Kota Yanaizu.
 Universitas Gifu - Gifu Daigaku (岐阜大学 Gifu Daigaku)
Universitas nasional Gifu.
 Gifu Women's University (岐阜女子大学 Gifu Joshi Daigaku)
Didirikeun taun 1968, universitas husus awewe, 4 taun jeung swasta.

Transportasi

Kareta 
 JR Tokai (Parusahaan Kareta Jepang Tengah)
 JR Tokaido Main Line: Stasion Gifu, Stasion Nishi Gifu
 JR Takayama Line: StasionGifu Station, Stasion Nagamori

Stasion Gifu mangrupa stasion utama nu ngahubungkeun Kota Gifu jeung kota-kota séjén di Jepang, kota pangdeukeutna nyaéta Nagoya.  Shinkansen (kareta cepet) teu ngaliwat ka Stasion Gifu.  Sanajan kitu, stasion pangdeukeutna nyaéta Stasion Gifu Hashima (di Kota Hashima) jeung Stasion Nagoya.

 Meitetsu (Parusahaan Kareta Api Nagoya)
 Jalur Utama Nagoya: Stasion Meitetsu Gifu, Stasion Chajo, Stasion Kano
 Meitetsu Kakamigahara Line: Stasion Meitetsu Gifu, Stasion Tagami, Stasion Hosobata, Stasion Kiridoshi, Stasion Tejikara 
 Meitetsu Takehana Line: Stasion Yanaizu

Baheula Meitetsu ogé boga trem nu ngaliwat kota Gifu ngan geus eureun ti tanggal 1 April 2005.

Jalan Nasional 
Jalur jalan nasional nu ngaliwatan ka Gifu shi nyaéta
 Jalan nomer 21, Jalan nomer 22 (nyambung)
 Jalan nomer 156
 Jalan nomer 157
 Jalan nomer 248
 Jalan nomer 256
 Jalan nomer 303

Sister Cities/Kota Sobat 
 Campinas, Sao Paulo, Brazil (est. 1982, Sister City)  
 Cincinnati, Ohio, United States of America (est. 1988, Sister City) 
 Florence, Italy (est. 1978, Sister City)  
 Hangzhou, Zhejian Province, China (est. Feb. 1979, Friendship City) 
 Meidling, District, Vienna, Austria (est. 1994, Sister City)

Tumbu kaluar 
 Gifu official website  dina basa Jepang
 PPI Gifu  kumpulan pelajar Indonésia di Gifu

Rujukan 

 
Kota di Préféktur Gifu